MRK verwerp Steve Hofmeyr en Sunette Bridges se klagtes oor wit moordeArgieffoto: AfriForum Jeug Die Suid-Afrikaanse Menseregtekommissie (MRK) het klagtes van Sunette Bridges en Steve Hofmeyr verwerp oor onder meer die moorde op wit vroue, het Beeld Maandag berig. Bridges, Hofmeyr en die Vryheidsfront Plus (VF Plus) het vroeër vanjaar ŉ lys van vermoorde wit vroue as deel van hul klagtes teen ŉ groep akademici se uitlatings oor wit mans, by die MRK ingedien. Dit volg ná ŉ reeks berigte op die webwerf Africa Check gepubliseer is waar bevind is dat ŉ wit Suid-Afrikaanse vrou ŉ groter kans staan om deur hul liefdesmaat vermoor te word, as deur ŉ onbekende swart man. Die groep bestaan uit Nechama Brodie, ŉ joernalis, Lisa Vetten, ŉ navorser, die webwerf Africa Check, en prof. Naeema Abrahams van die Mediese Navorsingsraad. Bridges het versoek dat Brodie en Vetten om verskoning vra aan alle wit Suid-Afrikaanse mans, en dat Africa Check behoorlike studies oor vroulike moorde moet handhaaf. Die MRK het bevind dat die klagtes ongegrond is. Lees ook: Steve en die plaasmoordstatistiek Nuuskommentaar: Steve se syfers